OzLabs/hebrew-wiki-articles huggingface dataset:
מוריס בומון

מוריס בומון (בצרפתית: Maurice Baumont; 1892, לונוויל – 1981, פריז) היה היסטוריון וחסיד אומות העולם מצרפת.

==קורות חיים==
בומון למד היסטוריה וגאוגרפיה באקול נורמל סופרייר בפריז ולימד באוניברסיטאות בפריז ובז'נבה. בין השנים 1919–1939 היה חבר מזכירות חבר הלאומים.

בומון היה פרופסור להיסטוריה מודרנית והתמחה בהיסטוריה גרמנית ובהיסטוריה של הרפובליקה הצרפתית השלישית. הוא לימד בסורבון בפריז והיה ידוע באהדתו ליהודים.

===פעילותו בתקופת השואה===
בומון סיפק ליהודים תעודות זהות מזויפות וכרטיסי קיצוב מזון. כך התאפשר ליהודים להצטייד ולעבור בבטחה יחסית לאזור משטר וישי או להתחבא באזור הכבוש של צפון ומערב צרפת.

ביולי 1942, בתקופת גירוש היהודים מפריז, נתן בומון מחסה בביתו ל-14 פליטים יהודים. אחותו החורגת, ארלט קרמר-בומון (Kramer-Baumont), הייתה פעילה יהודייה בתנועת ההתנגדות הצרפתית. ב-18 ביולי, אחד משני ימי המצוד אחר יהודי פריז, נחקרו בומון ואשתו על ידי שוטרים צרפתיים עקב נוכחות יהודים בביתם. בעת ביצוע התחקיר נמלטו היהודים המסתתרים בבית, דרך דלת אחורית, ולא נתפסו. לחלק מהיהודים שהוסתרו באופן זמני בביתם של בני משפחת בומון, ארגן בומון מקום מסתור חלופי, באזור ורסאי, בו שהו במשך כשנה.

===לאחר מלחמת העולם השנייה===
לאחר מלחמת העולם השנייה היה בומון יושב ראש של ועדת מחקר על מלחמת העולם השנייה ופרסם דו"ח על ארכיוני משרד החוץ של הרייך הגרמני. 

בשנת 1985 הוכר בומון על ידי יד ושם בתור חסיד אומות העולם. על שמו נקראו פרס אקדמי של המוסד האקדמי "Académie des Sciences Morales et Politiques" (האקדמיה למדעי המוסר והפוליטיקה) , כביש בפריז וכן מרכז למחקרים היסטוריים בעיירה לוקסואי-לה-בן (Luxeuil-les-Bains) .

==קישורים חיצוניים==

* 

קטגוריה:בוגרי אקול נורמל סופרייר
קטגוריה:היסטוריונים צרפתים
קטגוריה:צרפתים חסידי אומות העולם
קטגוריה:מצילים בשואה: צרפת
קטגוריה:צרפתים שנולדו ב-1892
קטגוריה:צרפתים שנפטרו ב-1981
נבחרת מוזמביק בכדורגל נשים

נבחרת מוזמביק בכדורגל נשים מייצגת את מוזמביק בתחרויות כדורגל נשים בינלאומיות ומנוהלת על ידי התאחדות הכדורגל של מוזמביק.

משחקה הראשון של הנבחרת התקיים במרץ 1998 במסגרת מוקדמות אליפות אפריקה השלישית, ובו היא ניצחה 0–3 את לסוטו. לאחר שגם במשחק הגומלין היא גברה על לסוטו, העפילה הנבחרת לאליפות אפריקה שנערכה בסוף השנה בניגריה. למרות העפלתה, התקשתה מוזמביק להגיע לאליפות ולבסוף פרשה ממנה מבלי להשתתף.

ב-2011 השתתפה הנבחרת לראשונה בטורניר הכדורגל של משחקי אפריקה, וזאת מכיוון שהעפילה אליו אוטומטית כמארחת. לקראת הטורניר גייסה מוזמביק את האלופה האולימפית מסידני 2000, מריה מוטולה, שאף מונתה לקפטנית הנבחרת. למרות האירוח הביתי, הפסידה מוזמביק בשני משחקיה לאלג'יריה וקמרון, והודחה כבר בשלב הבתים. מוטולה זכתה לכבוש את השער היחיד של הנבחרת בטורניר, בהפסד 1–7 לאלג'יריה.

==כל גביעי העולם==
*1991 - לא נרשמה
*1995 - לא נרשמה
*1999 - פרשה במוקדמות
*2003 - לא נרשמה
*2007 - לא העפילה
*2011 - לא נרשמה
*2015 - פרשה במוקדמות

==כל אליפויות אפריקה==
*1991 - לא נרשמה
*1995 - לא נרשמה
*1998 - העפילה, אך פרשה
*2000 - לא נרשמה
*2002 - לא נרשמה
*2004 - לא נרשמה
*2006 - לא העפילה
*2008 - לא נרשמה
*2010 - לא נרשמה
*2012 - לא העפילה
*2014 - לא נרשמה

==הערות שוליים==

קטגוריה:מוזמביק: כדורגל
מוזמביק
מצר ז'רלאש

מצר ז'רלאש (Gerlache) הוא מצר המפריד בין ארכיפלג פאלמר לבין חצי האי האנטארקטי. 

== היסטוריה ==
=== גילוי המצר ===

המשלחת האנטארקטית הבלגית, בהנהגת לויטננט אדריאן דה ז'רלאש, חקרה את המצר בינואר ופברואר 1898.

=== מקור השם ===

ז'רלאש קראה למצר על שם ספינת המשלחת "בלגיקה". 

מאוחר יותר שונה השם כאות הוקרה למפקד המשלחת עצמו. 

== גלריית תמונות ==
<gallery>
קובץ:Gerlache_Strait.png
קובץ:Gerlache_Strait_-_NOAA.jpg
קובץ:Humpback Whales in the Gerlache Strait, Antarctica (6295482849).jpg|לווייתן גדול-סנפיר במצר ז'רלאש
קובץ:Killer Whale in the Gerlache Strait, Antarctica (6086430485).jpg|לווייתן קטלן שוחה
</gallery>

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:5622 מצר ז'רלאש] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=5273&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מצר ז'רלאש] באתר הגאזט האנטארקטי המשווה SCAR של ממשלת אוסטרליה

== הערות שוליים ==

קטגוריה:ערכים שבהם תבנית בריטניקה אינה מתאימה
ז'רלאש
אלכסנדרה וסטר

אלכסנדרה וסטר (בגרמנית: Alexandra Wester; נולדה ב-21 במרץ 1994) היא אתלטית גרמנייה המתחרה בקפיצה לרוחק.

==ביוגרפיה==
וסטר נולדה בגמביה, בתם של אב גרמני ואם מגאנה. בגיל שלוש עברה עם משפחתה לגרמניה ובגיל שש החלה להתאמן באתלטיקה. ב-2008 הצטרפה למועדון האתלטיקה מיינץ וב-2009 שברה את שיא גרמניה לנערות בקרב שבע. בגיל 16 סיימה שנייה בקפיצה לרוחק באליפות גרמניה עד גיל 18. היא עמדה לייצג את גרמניה באליפות העולם לנוער ב-2011 בקרב שבע אך סמוך לפני התחרות נפצעה בעת ריצת משוכות וסבלה מקרע במניסקוס ומקרע ברצועה הצולבת בברכה. היא נאלצה לעבור מספר ניתוחים ותקופת שיקום ממושכת של למעלה משנה, לפני שיכלה לחזור ולהתחרות.

ב-2014 עברה לארצות הברית והחלה ללמוד ולהתאמן באוניברסיטת מיאמי. לאחר שנה חזרה לגרמניה ולמועדון מיינץ. במהלך 2015 עברה למועדון האתלטיקה בקלן והחלה להתאמן אצל צ'ארלס פריידק, אלוף העולם בקפיצה משולשת ב-1999. היא השילה ממשקלה והתמקדה בשיפור מהירותה. באוגוסט 2015 קבעה שיא אישי של 6.59 מטר בתחרות באצטדיון בקאסל. בתחרות שהתקיימה בפברואר 2016 באולם בברלין קבעה שיא אישי של 6.95 מטר, תוצאה שרק שתי קופצות גרמניות השיגו טובה ממנה בעבר באולם, הייקה דרקסלר (7.37) והלגה רדקי (7.09). שבועיים לאחר מכן זכתה באליפות גרמניה באולם כשקבעה תוצאה של 6.75 מטר. באליפות העולם באתלטיקה באולם 2016 סיימה במקום השישי בתוצאה של 6.67 מטר. ביוני 2016 שיפרה את שיאה האישי ל-6.79 מטר. באולימפיאדת ריו דה ז'ניירו סיימה במקום ה-34 במוקדמות. באליפות העולם באתלטיקה 2017 סיימה במקום ה-27 במוקדמות.

מלבד העיסוק באתלטיקה עובדת וסטר גם כדוגמנית.

==קישורים חיצוניים==

* [https://web.archive.org/web/20160318152228/http://www.wilhelmina.com/miami/models/fitness/women/814182/alexandra-wester אלכסנדה וסטר] באתר סוכנות הדוגמנות וילהלמינה
* [http://www.eurosport.de/leichtathletik/alexandra-wester-vom-model-zur-weltklassespringerin_sto5192188/story.shtml Alexandra Wester: Vom Model zur Weltklassespringerin], אתר יורוספורט, 25 בפברואר 2016

קטגוריה:קופצות לרוחק גרמניות
קטגוריה:אתלטיות גרמניות באולימפיאדת ריו דה ז'ניירו (2016)
קטגוריה:גרמנים שנולדו ב-1994
מלון דורצ'סטר

מלון דורצ'סטר הוא מלון יוקרתי בפארק ליין בלונדון. מבנה המלון מוגדר כבניין רשום דרגה II.

מלון דורצ'סטר נפתח ב-18 באפריל 1931. המלון היה בבעלות משפחת מק-אלפיין עד שנמכר ב-1976 לקבוצת אנשי עסקים מהמזרח התיכון ובראשם סולטאן ברוניי.

במלון התארחו בכירים וראשי מדינות, בהם המלך חוסיין. במהלך מלחמת העולם השנייה קיים דווייט אייזנהאואר מטה במלון.

במשך השנים התקיימו במלון נשפים רבים, בהם גם של ארגונים יהודיים וציונים רבים. בעקבות מכירת המלון לגורמים ערביים, החרימו גופים יהודיים שונים את המלון, בין השאר בטענה שהוא אינו מאובטח כיאות. ביוני 1982 אירעה ההתנקשות בחייו של שלמה ארגוב, בצאתו ממלון דורצ'סטר.

במלון כיהנו שפים נודעים, בהם יוג'ין קאופלר ואנטון מוסימן.

==קישורים חיצוניים==

* 

==הערות שוליים==

קטגוריה:לונדון: מבנים רשומים דרגה II
דורצ'סטר
קטגוריה:וסטמינסטר: מבנים
אלסטן סטנקילסון, מלך שוודיה

אלסטן סטנקילסון (בשוודית: Halsten Stenkilsson או Alstan; 1050 – 1084) היה מלך שוודיה בין השנים 1067 – 1070 וככל הנראה גם בין השנים 1079–1084. אלסטן היה בנו של סטנקיל, מלך שוודיה. הוא מלך לאחר מותו של אביו ולאחר המאבק בין אחיו, אריק סטנקילסון לבין הטוען לכתר, אריק הפגני. ייתכן שהוא מלך יחד עם אחיו אינגה הזקן.

מעט ידוע על אלסטן כמלך. בהערת שוליים בעבודתו של אדם מברמן מדווח שהוא נבחר להיות מלך לאחר מות אריק, אך הוא הודח לאחר זמן לא רב. המידע על שלטונו יחד עם אינגה זכה לתמיכה בבולה אפיפיורית מ-1081 שנכתבה על ידי האפיפיור גרגוריוס השביעי, שבה הוא מתייחס לשני מלכים באותיות הראשונות של שמותיהם: A ו-I והם קרויים מלכי וסטרייטלנד (rege wisigothorum). יחד עם זאת, המלך "A" יכול גם להיות מזוהה עם האקאן האדום. שלטונו המשותף של אלסטן עם אחיו אינגה מוזכר גם בסאגה של הרברר. ברשימת המלכים של וסטרייטלנד (Västgötalagen) נאמר עליו שהוא היה אדיב ועליז ובכל מקרה שהובא לפניו הוא שפט בהגינות, וזו הסיבה שבני עמו התאבלו עליו. הוא היה אביהם של המלכים השותפים פיליפ אלסטנסון ואינגה הצעיר.

==הערות שוליים==

קטגוריה:מלכי שוודיה
קטגוריה:ילידי 1050
קטגוריה:נפטרים ב-1084
אנונד גרדסקה

אנונד גרדסקה (בשוודית: Anund Gårdske) היה מלך שוודיה בשנת 1070 לערך. על פי יצירתו של אדם מברמן, "מעשי הבישופים של המבורג" (Gesta Hammaburgensis ecclesiae pontificum), הגיע אנונד מרוס של קייב, ככל הנראה מאלדיגיובורג (כיום סטרייה לדוגה שברוסיה). השם גרדסקה משמעותו שהוא הגיע מגרדריקי, אחד מהשמות הסקנדינביים של רוס של קייב. כנוצרי הוא סירב להקריב קורבנות לאלים הנורדיים במקדש באופסלה וכתוצאה מכך הוא הודח מכסאו.

קיימת השערה שאנונד ואינגה הזקן היו מלעשה אותו אדם, שכן כמה מקורות מציינים שאינגה היה נוצרי נלהב והסאגה של הרברר מתארת כיצד גם אינגה הזקן סירב לנהל את טקס הקרבת הקורבנות (Blót) והוא הוגלה לוסטרייטלנד.

==קישורים חיצוניים==
* [http://blog.svd.se/historia/2014/12/16/anund-fran-gardarike/ Dick Harrison: "Anund från Gårdarike" Svenska Dagbladet 16 december 2014] 
* [https://web.archive.org/web/20160106005132/http://www.tacitus.nu/svenskhistoria/kungar/stenkil/sveakungar3.htm "Anund från Ryssland" på tacitus.nu] 

קטגוריה:מלכי שוודיה
קטגוריה:ילידי 1004
טסי כהן-פפר

טסי כהן־פפר (נולדה בארגנטינה בפרובינציית בואנוס איירס ב-1947) היא אמנית ישראלית העוסקת ברישום, פיסול וציור.

== ביוגרפיה ==
טסי כהן-פפר נולדה בארגנטינה בשנת 1947 למשפחה שהיגרה מפולין. עד שנת 1966 חייה בעיר קילמס (Quilmes) בפרובינציית בואנוס איירס.

שמה הרשמי הוא טרסה פפר (Teresa Pfeffer). היא בת שלישית להורים שהיגרו לארגנטינה, וניהלו אורח חיים יהודי אך לא מסורתי. את שמה "טסי" קיבלה מחברותיה לכיתה בבית הספר התיכון, בעקבות הספר "טס לבית דברוויל". 

כהן פפר למדה בתיכון ריאלי, ובכיתות י"א ו-י"ב, למדה, בנוסף לכך, גם לימודי ערב בבית לאומנויות בעיר קילמס, שם פגשה מורים שהעריכו את אמנותה ופתחו בפניה דלתות לעולם האמנות.

בסוף כתה י"ב, בגיל שבע עשרה, היא עלתה לישראל לבקר את אחותה, למדה באולפן בקיבוץ גל עד, התחילה ללמוד ב"בצלאל", אך הפסיקה את לימודיה מסיבות משפחתיות. 

ב"בצלאל" הכירה את מי שהיום הוא בעלה, יעקב כהן – אדריכל נוף, נישאה לו, והם עברו להתגורר בשדרות. טסי התחילה ללמד אומנות בעיר, וגם בבית הספר האזורי "שער הנגב". במהלך השנים האלה היא השלימה את התואר של מורה לאומנות ולשנה אחת חזרה ללימודים חלקיים בבצלאל.

בשנים אלה, הציגה בתערוכת רישום בירושלים, עליה כתבה המבקרת מרים טל, והתייחסה לרישום הדרום האמריקני של כהן-פפר, ובתערוכה נוספת באשקלון.

מאחר יותר עבר הזוג להתגורר באשקלון, שם לימדה טסי בבתי ספר ומכללות באזור, והשתלמה בהשתלמויות שארגנה שולמית סירוטה בירושלים. בשנת שבתון שלקחה, יצאה ללמוד במדרשה לאומנות ברמת השרון, שם למדה שנתיים אצל רפי לביא, רונית שני ומורים נוספים.

בשנת 1986 עברו לגור בתל אביב. כהן-פפר עזבה את עבודתה במשרד החינוך והחלה לכתוב על אמנות בעיתון הילדים 'דבר לילדים' שם כתבה תחת שמות שונים: טרזה פפר או טסי כהן .

בשנת 1992 החלה ללמד בסדנאות במוזיאון תל אביב ובמגמה לאומנות בבית הספר עירוני א', שם עבדה עשרים שנה.

כהן-פפר התחילה לפסל בשנת 1989 ותערוכת הפיסול הראשונה שלה הייתה בגלריה הקיבוץ בשנת 1990.

בשנת 2005 כהן-פפר הצטרפה לאמני "גלריה בינט" והתערוכה הראשונה שהציגה שם הייתה תערוכת רישומים גדולים.

בשנים האחרונות התרחב עיסוקה בציור לצד עבודתה במדיומים אחרים.

טסי כהן-פפר מתגוררת ויוצרת בתל אביב.

לטסי כהן-פפר ולבעלה יעקב כהן שלושה ילדים: חגית, מישר, ומאור כהן – שחקן, בדרן, זמר-יוצר, וסולן להקת זקני צפת.

== תערוכות ==
=== תערוכות יחיד נבחרות ===

=== תערוכות קבוצתיות נבחרות ===

==קישורים חיצוניים==
* 
* [https://www.artspacetlv.org/פאונה פאונה, מקום לאמנות בקרית המלאכה, 2022]

קטגוריה:אמניות ישראליות
קטגוריה:פסלות ישראליות
קטגוריה:פסלים ישראלים
קטגוריה:ציירות ישראליות
קטגוריה:ציירים ישראלים
קטגוריה:ישראליות ילידות ארגנטינה
קטגוריה:ישראלים ילידי ארגנטינה
קטגוריה:תל אביב-יפו: אישים
קטגוריה:ישראליות שנולדו ב-1947
קטגוריה:ישראלים שנולדו ב-1947
הפועל נתניה

הפועל נתניה הייתה קבוצת כדורגל ישראלית מהעיר נתניה. הקבוצה אירחה את משחקי הבית שלה באצטדיון הפועל בנתניה. הקבוצה התפרקה בשנת 1982.

==היסטוריה==
הפועל נתניה נוסדה בשנת 1937 והמשחק הראשון שלה התקיים ב-6 בפברואר נגד הפועל כפר יונה והסתיים בתיקו 1:1. ככל הנראה הקבוצה עברה מספר גלגולים עד שנוסדה שוב ב-1948 לאחר הקמת מדינת ישראל.

לאחר הקמת ה"ליגה המיוחדת" שהיוותה את הליגה השנייה בישראל, בעונת 1949/1950, שיחקה הקבוצה בבית השומרון וסיימה במקום התשיעי אך המשיכה לליגה ב' (הליגה השנייה דאז) בעונת 1951/1952 שם סיימה במקום הרביעי. עונה לאחר מכן סיימה במקום השישי, ובעונת 1954/1955 סיימה במקום האחרון בבית הצפון בליגה ב' והמשיכה בליגה ב' כאשר ליגה א' הפכה להיות ליגת המשנה, והליגה הלאומית נוסדה. בעונת 1959/1960 שיחקה שוב בליגת המשנה - ליגה א' אך נשרה תוך עונה בלבד. כמה עונות לאחר מכן הצליחה שוב לעלות לליגה א', והפעם הצליחה להישאר בעונת 1964/1965 מהמקום ה-11 בליגה. בהמשך ביססה את מעמדה בליגת המשנה והפכה לקבוצת אמצע טבלה בליגה זו. ב-1971/1972 ירדה שוב לליגה השלישית אך חזרה כעבור 2 עונות. ההישג הגדול שלה היה בעונת 1974/1975 בליגת המשנה, כאשר סיימה במקום הרביעי בליגה השנייה. בסיום עונת 1978/1979 ירדה הקבוצה שוב, לליגה השלישית מהמקום האחרון. בסוף עונת 1980/1981 אף נשרה לליגה הרביעית. לאור הבעיות התקציביות פורקה הקבוצה בעונה שלאחר מכן, ב-15 באוקטובר 1982, לאחר כ-35 שנים של פעילות מאז הקמת מדינת ישראל.

==הערות שוליים==

נתניה
קטגוריה:נתניה: מועדוני ספורט
קטגוריה:קבוצות כדורגל שהוקמו ב-1937
קטגוריה:קבוצות כדורגל ישראליות שהתפרקו
נקסוס 5X

נקסוס 5X (באנגלית: Nexus 5X) הוא מכשיר סמארטפון אשר הוכרז ב-29 בספטמבר 2015 באירוע שערכה גוגל בסן-פרנסיסקו. הוא יורשו של נקסוס 5 שהוכרז כשנתיים קודם. בדומה לנקסוס 5, מחירו זול יחסית למרבית הסמארטפונים בשוק בעלי מפרט מתחרה לשלו. כמו כן גם הוא נוצר בשיתוף פעולה בין גוגל ל-LG אלקטרוניקה.

המכשיר הושק לראשונה עם אנדרואיד מרשמלו וזכה לשדרוג לאנדרואיד נוגט 7.0 ו-7.1.1 ולאנדרואיד אוריאו 8.0.0 ו-8.0.1.

לנקסוס 5X מסך בגודל 5.2 אינץ' ברזולוציית 1080X1920 כולל ציפוי מסוג זכוכית גורילה 3. הוא בעל זיכרון RAM בגודל 2GB ומעבד קוואלקום סנאפדרגון 808. בנוסף, יש לו חיישן טביעות אצבע, מצלמה אחורית באיכות 12.3 מגה-פיקסל, USB-C ותמיכה ב-NFC.

== קישורים חיצוניים ==

* 

==הערות שוליים==

קטגוריה:גוגל נקסוס
קטגוריה:מכשירי אנדרואיד
קטגוריה:מכשירי חברת גוגל
קטגוריה:מכשירים שהושקו ב-2015
קטגוריה:טלפונים סלולריים של LG
נקסוס 6P

נקסוס 6P (באנגלית: Neuxs 6P) הוא טלפון חכם שיוצר בשיתוף פעולה של גוגל ווואווי. המכשיר הוכרז לראשונה ב-29 בספטמבר 2015, באירוע שערכה גוגל בסן פרנסיסקו. הוא מהווה שדרוג של הנקסוס 6 כאשר האות P מסמלת את המילה Premium.

למכשיר מסך בגודל 5.7 אינץ' ברזולוציה של 1440X2560 פיקסלים. הוא בעל 3GB זיכרון RAM, מעבד קוואלקום סנאפדרגון 810 בגרסה השנייה שלו ומצלמה אחורית באיכות 12.3 מגה-פיקסל. הוא מצויד בקישוריות Wifi, NFC ו GPS. הסוללה של המכשיר היא בנפח של 3450 mAh.<ref></ref>

המכשיר הושק לראשונה עם אנדרואיד מרשמלו וזכה לעדכון לאנדרואיד נוגט 7.0 ו-7.1.1 וגם עודכן לאנדרואיד אוראו 8.0.0 ו-8.1.0.

== קישורים חיצוניים ==

* 
* [https://www.google.com/nexus/6p/ אודות המכשיר באתר גוגל]
* חיים חביב, [http://www.telecomnews.co.il/מבחן-דרך-Nexus-6P-מקום-של-כבוד-בליגת-האלופים.html מבחן דרך: Nexus 6P - מקום של כבוד בליגת האלופים], 24 בינואר 2016

==הערות שוליים==

קטגוריה:גוגל נקסוס
קטגוריה:מכשירי אנדרואיד
קטגוריה:מכשירי חברת גוגל
קטגוריה:מכשירים שהושקו ב-2015
דאגני מלגרן

דאגני מלגרן (בנורווגית: Dagny Mellgren; נולדה ב-19 ביוני 1978) היא כדורגלנית עבר נורווגית ששיחקה כחלוצה. מלגרן זכותה בעיקר בזכות שער הזהב שכבשה בגמר טורניר הכדורגל של אולימפיאדת סידני 2000.

==ביוגרפיה==
מלגרן נולדה ביוני 1978 במחוז רוגלנד שבמערב נורווגיה. את צעדיה הראשונים בכדורגל היא עשתה בקבוצה המקומית של עיר הולדתה אלגרד, וב-1996 עברה לשחק במדי קלפ מליגת העל הנורווגית. שלוש שנים לאחר מכן, ב-14 במרץ 1999, ערכה מלגרן את הופעת הבכורה שלה בנבחרת נורווגיה, במשחק במסגרת גביע אלגארבה נגד פינלנד.

מספר חודשים לאחר הופעת הבכורה שלה בנבחרת, נערך טורניר גביע העולם בארצות הברית, ומלגרן זכתה להיכלל בסגל. את שלב הבתים של הטורניר סיימה נורווגיה במאזן מושלם, כשבמהלכו כבשה מלגרן שער אחד. ברבע הגמר גברו הנורווגיות 1-3 על שוודיה, אך בחצי הגמר הן הובסו 5-0 על ידי סין, וסיימו את הטורניר במקום הרביעי.

בשנת 2000 כבר תפסה מלגרן מקום מרכזי בחוליית ההתקפה של הנבחרת הנורווגית. במרץ היא סיימה כשחקנית המצטיינת וכמלכת השערים של גביע אלגארבה, ובספטמבר נסעה עם הנבחרת לטורניר הכדורגל של אולימפיאדת סידני. את שלב הבתים באולימפיאדה סיימה נורווגיה עם שש נקודות, לאחר ניצחונות על ניגריה וסין. בחצי הגמר הן גברו 0-1 על גרמניה, וזכו לפגוש את ארצות הברית בגמר. בתום הזמן החוקי של המשחק, שנערך מול קהל של 22,848 צופים, סיימו הנבחרות בשוויון 2-2. בדקה ה-102 בהארכה, כבשה מלגרן את שער הזהב לטובת הנורווגיות והמשחק הסתיים.

שנה לאחר מכן, הצטרפה מלגרן לעונה הראשונה של ליגת ה-WUSA, שהייתה ליגת הנשים הראשונה בעולם שבה כל השחקניות היו מקצועניות וקיבלו שכר על עבודתן. היא חתמה בקבוצת בוסטון בריקרס, שם שיחקה לצד חברתה להתקפת הנבחרת - רגנהילד גולברנדסן. בכל אחת משתי עונותיה הראשונות בבוסטון כבשה מלגרן 11 שערים, ואילו בעונתה השלישית היא כבר כבשה 14 שערים, וחלקה את תואר מלכת השערים של הליגה עם מרינט פישון הצרפתייה. לאחר עונה זו התפרקה הליגה ומלגרן חזרה לליגה הנורווגית.

בסוף שנת 2003, שימשה מלגרן כקפטנית הנבחרת בגביע העולם שנערך בארצות הברית. בשלב הבתים היא כבשה שלושה שערים (אחד נגד צרפת ושניים נגד קוריאה הדרומית), ונורווגיה הצליחה להעפיל לרבע הגמר מהמקום השני בבית. למרות זאת, ברבע הגמר הפסידו הנורווגיות 1-0 למארחת, והודחו מהטורניר. בכך סיימה מלגרן את חלקה בטורנירי גביע העולם, כשלזכותה ארבעה שערים ב-8 משחקים שנפרסו על פני שני טורנירים.

הטורניר הבינלאומי האחרון בקריירה שלה הייתה אליפות אירופה שנערכה בקיץ 2005 באנגליה. באליפות שוב שימשה מלגרן כקפטנית הנבחרת, והובילה את נורווגיה עד לגמר הטורניר, שם הפסידה 3-1 לגרמניה. מלגרן זכתה לכבוש את שער הכבוד לטובת הנורווגיות בגמר, וסיימה את הטורניר עם שני כיבושים. בסוף שנה זו היא פרשה מכדורגל בגיל 27 בלבד, כשלזכותה 49 שערים ב-95 הופעות בנבחרת.

==קישורים חיצוניים==

* [http://www.fifa.com/fifa-tournaments/players-coaches/people=213 רשומת משחקיה הבינלאומיים באתר פיפ"א]

קטגוריה:כדורגלניות באולימפיאדת סידני (2000)
קטגוריה:כדורגלנים באולימפיאדת סידני (2000)
קטגוריה:חלוצות כדורגל נורווגיות
קטגוריה:כדורגלניות נורווגיות
קטגוריה:חלוצי כדורגל נורווגים
קטגוריה:אלופות אולימפיות נורווגיות: כדורגל
קטגוריה:נורווגיות שנולדו ב-1978
קטגוריה:נורווגים שנולדו ב-1978
סדרת הצוללות אריהנט

סדרת הצוללות אריהנט (בסנסקריט: अरिहंत, פירוש: "קוטלת האויבים"), היא סדרה של צוללות טילים בליסטיים בעלות הנעה גרעינית המפותחת ונבנית עבור חיל הים ההודי. צוללת הדגל של הסדרה היא  "INS Arihant" אשר החלה ניסויים בים בדצמבר 2014.

הספינות פותחו תחת פרויקט ATV (ראשי תיבות של Advanced Technology Vessel), עם תקציב של 2.9 מיליארד דולר לתכנון צוללת גרעינית.

INS Arihant היא צוללת הטילים הבליסטיים הראשונה 
שנבנתה על ידי מדינה שאינה חברה קבועה במועצת הביטחון.
בניית הצוללת השנייה תוכננה להסתיים בסוף 2016.

== תיאור ==
מספנת הינדוסטן בוויסאקהאפטנאם.
צוללות מסדרת אריהנט הם צוללות גרעיניות הנושאות ומשגרות טילים בליסטיים, שפותחו תחת פרויקט ATV. 

הן הצוללות הגרעיניות הראשונות שפותחו בהודו.

צוללות מסוג אריהנט הן באורך של 112 מטרים, ברוחב (Beam) של 15 מטרים ובשוקע של 10 מטרים. הן בעלות עומק צלילה של 300 מטרים ונושאות צוות של 95 איש.

לצוללת מדחף בעל 7 להבים המונע על ידי כור לחץ-מים בעל הספק של 83MW. הן מסוגלות להגיע למהירות של 12-15 קשר (22-28 קמ"ש) על פני המים ו-24 קשר (44 קמ"ש) בעת צלילה.

לצוללות 4 כני שיגור והן נושאות עד 12 טילי K-15 סגאריקה בעלי ראש נפץ יחיד כל אחד (בעלי טווח של 750 ק"מ), או 4 טילי K-4 (עם טווח של 3,500 ק"מ).

== היסטוריה ==
==קישורים חיצוניים==

== הערות שוליים ==

קטגוריה:דגמי צוללות
קטגוריה:צוללות טילים בליסטיים
קטגוריה:צוללות הודיות
תחרות יופי

תחרות מיס תבל לשנת 2008
[[רינה מור, מיס תבל לשנת 1976]]
תחרות יופי היא תחרות המתמקדת בשיפוט ודירוג מתמודדים לפי מראה חיצוני. 

למרות שבאופן מסורתי עוסקת תחרות יופי ביופי חיצוני, ישנן תחרויות יופי שהתפתחו עם השנים, בהן נבחנת גם אישיותם של המתמודדים, ואינטליגנציה. תחרות יופי מורכבת בדרך כלל ממספר שלבים ובהם תחרות שמלות ערב, תחרות בגדי ים, ושלב שבו מתמודדים צריכים לענות על שאלות ששופטי התחרות שואלים אותם. 

המונח תחרות יופי מתייחס לרוב לתחרות בו מתמודדות נערות ונשים צעירות. עם זאת ישנם סוגי תחרויות יופי מיוחדות כמו תחרות יופי לגברים, לנשים נשואות ועוד. זוכה בתחרויות יופי מכונה בדרך כלל "מלכת יופי". 

התחרות הראשונה נערכה בבלגיה בשנת 1888. במהלך שנות ה-20 של המאה ה-20 החלו להתקיים תחרויות ארציות (למשל מיס לוקסמבורג בשנת 1927).

תחרויות היופי הבינלאומיות המובילות בעולם הן מיס תבל ומיס עולם, ולאחריהן מיס אירופה. ברוב מדינות העולם נערכות תחרויות יופי, כאשר הזוכים בחלק מהתחרויות, נשלחים לייצג את מדינתם בתחרויות יופי בינלאומיות.

בישראל נערכו תחרות היופי רבות, כאשר התחרות הלאומית והמובילה היא מלכת היופי.

==ביקורת==
תחרויות יופי זכו לביקורות רבות במהלך השנים. ארגונים פמיניסטיים דיברו על כך שתחרויות יופי מחזקות את הרעיון על פיו נשים צריכות להישפט על פי מראן החיצוני וכי מהותה של האישה היא להיראות יפה ומושכת. כמו כן, יש הטוענים שתחרויות יופי גורמות לבנות להתעסק יתר על המידה בתחומים של אופנה, ביגוד וקוסמטיקה. בין הביקורות הנוספות שעולות על התחרויות אלו שהם מתיימרות לתת ציונים מדויקים על יופי שאמור להיות עניין של טעם אישי התלוי בעיני המתבונן.

שרה באנט-וייזר חקרה את הקשר בין תחרות יופי והזהות הלאומית והשפעת התחרות על התרבות.

== קישורים חיצוניים ==

*[http://web.nli.org.il/sites/NLI/Hebrew/digitallibrary/pages/viewer.aspx?docid=NNL03_EDUSP5030&presentorid=NLI_EDU&searchurl=http%3A%2F%2Fweb.nli.org.il%2Fsites%2Fnlis%2Fhe%2Feducation%2Fpages%2Fresults.aspx%23%3Fquery%3Dlsr16%2Cexact%2C%D7%A4%D7%A8%D7%99%D7%98+%D7%9E%D7%A7%D7%95%D7%A8%26query%3Dany%2Ccontains%2C%D7%97%D7%99%D7%A0%D7%95%D7%9A%26query%3Dlsr11%2Cexact%2C%D7%92%D7%90%D7%95%D7%92%D7%A8%D7%A4%D7%99%D7%94%26indx%3D61%26institution%3DNNL%26vid%3DNLI_EDU%26loc%3Dlocal%2Cscope%3A(NNL_EDU1)%26sortField%3Dpopularity%26bulkSize%3D10 נשף מיס אלגנס ותצוגת אופנה בין-לאומית, תל אביב, 1969] - משאב הוראה מ[http://web.nli.org.il/sites/nlis/he/education/Pages/default.aspx אתר החינוך] של הספרייה הלאומית

==הערות שוליים==

*
היידובסרמן

היידובסרמן (בהונגרית: Hajdúböszörmény) היא עיר בצפון מזרח הונגריה, כ-20 ק"מ מצפון לדברצן. בעיר ממוקמים חלק ממבני אוניברסיטת דברצן. העיר בנויה באופן טבעתי, בדומה לפריז. מקור תוכנית הבניה, מתקופת ימי הביניים, היה הרצון ליצור מרחב נוח להגנה מפני פלישה או התקפה. בעיר שיעור גבוה של חקלאים, ובהתאם לכך, גם שיעור הבנייה הכפרית גבוה, ובעיר ישנן גדרות חקלאיות רבות. בעיר קיים מוזיאון המנציח את נדידת העמים ואת השפעותיה על המרחב הגאוגרפי הסביבתי, ובו ממצאים ארכאולוגיים מהתקופה.

==היסטוריה==
אזור היידובסרמן היה מיושב עוד מהתקופה הפרה היסטורית. בין המאות 10 ו-13 ישבה באזור אוכלוסייה מוסלמית, שמקורה כנראה בשבטים סרצנים. תחת בית ארפד עסקו בני שבטים מוסלמים אלה במסחר, אך בעת הפלישה המונגולית לאירופה בסוף המאה ה-13 נפגעו והושמדו או נאלצו לנטוש את האזור.

לראשונה מוזכר היישוב בשם זה, היידובסרמן, באמצע המאה ה-13. במאה ה-14 השתייך לשליטי דברצן וב-1410 הוכר כעיירת שוק . בתקופה זו היה היישוב בשטח שלטונו של זיגמונד, קיסר האימפריה הרומית הקדושה. לאחר מכן שלטו באזור השליט הסרבי ג'וראג' בראנקוביץ ומתיאש הראשון, מלך הונגריה. עד היום קיימת סביב העיר חומה מתקופה זו.

בסוף המאה ה-16 שלטו באזור אישטוואן בוצ'קאי וגאבור באטורי. בתקופה זו עלה מעמדה המנהלי של היידובסרמן. נוסדו בה גנים ציבוריים והתפתחה תשתית עירונית. עם ייסוד מחוז היידו בסוף המאה ה-19 ירדה העיר ממעמדה המנהלי.

בשנות התשעים סבלה העיר ממשבר כלכלי והאבטלה בה האמירה. בין היתר נסגר מפעל "ג'נרל אלקטריק" בעיר, עקב מעבר הייצור למזרח הרחוק. זו אחת הסיבות לכך שמספר תושבי העיר לא עלה משנת 1985 ועד היום (2016).

==קהילה יהודית==
בראשית שנות הארבעים של המאה ה-20 היו בעיר פחות מאלף יהודים - כשלושה אחוזים מכלל תושביה, רובם בעלי מלאכה וסוחרים. הם השתייכו לקהילה האורתודוקסית. במאי 1944, כחודש לאחר כיבוש האזור והונגריה כולה על ידי הגרמנים, הוקם גטו בעיר והיהודים הצטוו להיכנס אליו. עשרות גברים גויסו לעבודת כפייה וכך ניצלו מהגירוש שהחל ב-16 ביוני. יהודי העיר גורשו לדברצן ובין 25 ל-28 ביוני גורשו למחנה שטרסהוף שבאוסטריה ולאושוויץ.

== ילידי המקום ==
* ינה נאג, במקור גרוס (1878 – 1941) היה שחקן תיאטרון יהודי-הונגרי.
* אהרון פריד (1812 – 1891) היה רב הונגרי בערים מזצ'אט, ואחר כך בעיר הולדתו.

==ערים תאומות ==

* 
* Siilinjärvi, פינלנד
* 
* 
* Salonta, רומניה 
* 

==קישורים חיצוניים==

* 
* 
* 

==הערות שוליים==

קטגוריה:הונגריה: ערים
קטגוריה:קהילות יהודיות שהושמדו בשואה
קטגוריה:קהילות יהודיות בהונגריה
קטגוריה:גטאות בהונגריה
טויוטה פריוס פלוס

טויוטה פריוס פלוס (אנגלית: Toyota Prius Plus) ידועה גם כפריוס וי (V) בארצות הברית וכפריוס אלפא (α) ביפן. הפריוס פלוס הוא מיניוואן קומפקטי המיוצר על ידי טויוטה. הדגם מציע 5 או 7 מקומות ישיבה ומונע באמצעות הנעה היברידית, נחשב למיניוואן ההיברידי הראשון. הדגם הוצג לראשונה בתערוכת הרכב הבינלאומית של ניו יורק בינואר 2011
ושווק לראשונה ביפן במאי 2011, חמישה חודשים לאחר מכן ההחל השיווק בארצות הברית וביוני 2012 החל להמכר גם באירופה.

הפריוס פלוס דומה במראהו החיצוני לטויוטה פריוס, אם כי גדול ממנו באורך, ברוחב, בגובה ובבסיס הגלגלים. ברכב מותקן מנוע בעירה פנימית בנזין בנפח 1.8 ליטר, אליו מוצמד מנוע עזר חשמלי. המנוע זהה למנוע של הפריוס המקורית, אך ביצועיו חלשים יותר עקב תוספת המשקל. על מנת לאפשר הוספת ספסל נוסף לרכב עברה יחידת הסוללות מתא המטען לקונסולה שבין המושבים הקדמיים.

לקראת שנת 2015 זכה הדגם למתיחת פנים קלה שכללה החלפה של הפגושים הקדמיים בפגוש בעל מראה אגרסיבי יותר ועיצוב ייחודי לפנסים האחוריים של הרכב.

==שיווק ומכירות==
הפריוס פלוס הוא הדגם השני שייצרה טויוטה במסגרת הרחבת משפחת הפריוס. הדגם נמכר תחת שלוש שמות שונים: פריוס אלפא המשווק בשוק היפני, פריוס וי המשווק בצפון אמריקה ופריוס פלוס המשווק באירופה. האלפא והוי נמכרות בגרסאות של חמישה או שבעה מושבים ואילו הפריוס פלוס נמכרת רק בגרסת השבעה מושבים. במהלך שנת 2012, השנה המלאה הראשונה למכירת הדגם, נמכרו 186,989 יחידות ברחבי העולם.

===יפן: פריוס אלפא===
פריוס אלפא הוצגה לראשונה ביפן בחודש מאי 2011 וכבר בזמן הצגתה דיווחה החברה על הזמנה מוקדמת של 25,000 יחידות, פי שמונה מיעד המכירה שהציבה לעצמה החברה-3,000 יחידות לחודש. האלפא הוצעה למכירה בשתי תצורות שונות: חמישה מושבים ושבעה מושבים. בדגם החמישה מושבים נעשה שימוש בסוללת ניקל מתכת-הידריד ואילו בדגם בעל שבעת המושבים נעשה שימוש בסוללת ליתיום-יון החסכונית.
במהלך שנת 2013 החלה דייהטסו, הנמצאת תחת שליטת טויוטה, לשווק את הפריוס אלפא תחת המותג מביוס (Mebius).

דגם האלפא זכה להצלחה גדולה במכירות ביפן, למרות שהרכב לא עומד בתקנות המיסוי במדינה. בארבע השנים הראשונות לשיווק האלפא נמכרו כ-400 אלף יחידות, שהיוו כ-70% מכלל מכירות הדגם בעולם.

===ארצות הברית:פריוס וי (V)===
ארצות הברית היא השוק השני בו שווק הדגם החל מאוקטובר 2011, שזכה לשם פריוס וי (V). בדומה להיצע ביפן, גם בארצות הברית נמכר הרכב בתצורת חמישה מושבים ושבעה מושבים, עם שוני בין סוגי הסוללות. יעדי המכירה שהציבה לעצמה החברה עמדו על 15% עד 20% ממכירות הפריוס הרגילה, כ-30 אלף יחידות בשנה. בשנת 2012 נמכרו למעלה מ-40 אלף יחידות, בשנת 2013 נמכרו כ-35 אלף יחידות ובשנת 2014 נמכרו כ-31 אלף מכוניות.

במאי 2012 הוחל בשיווק הפריוס באוסטרליה תחת השם פריוס וי. בניגוד ללדגם האמריקאי, שווק באוסטרליה רק דגם שבעת המקומות.

===אירופה: פריוס +===
חודש לאחר התחלת השיווק באוסטרליה הוחל בשיווק הרכב גם ברחבי אירופה, תחת השם פריוס פלוס (+). בדומה לאוסטרליה, גם באירופה שווקה רק גרסת השבעה מקומות.

בישראל הוחל שיווק הרכב במהלך שנת 2013.

==קישורים חיצוניים==

* 

==הערות שוליים==

קטגוריה:מיניוואנים
פריוס פלוס
קטגוריה:דגמי מכוניות שהושקו ב-2011
קטגוריה:מכוניות היברידיות
קטגוריה:כלי רכב יפניים
גלקסי טאב 2 10.1

גלקסי טאב 2 10.1 (אנגלית: Samsung Galaxy Tab 2 10.1) הוא מחשב לוח מבית סמסונג שהוכרז בפברואר 2012. הוא הטאבלט השני בסדרת Galaxy Tab, והשני בגודל 10.1 אינץ' (כשמו),אחרי Galaxy Tab 10.1.
לטאבלט זה שלושה דגמי משנה: דגם עם חיבור לרשת 3G (רשת הדור השלישי), P5100, ושני דגמים נוספים, המתחברים לרשת רק באמצעות Wi-Fi, והם P5110, וכן דגם שכולל חיישן אינפרא-אדום, המשמש לשידור לטלוויזיה P5113.

לכל גרסאות הטאבלט שוחררו שלוש גרסאות רשמיות של סמסונג בלבד:
* Ice Cream Sandwich-ICS (אנדרואיד 4.0,הגרסה שעימה הוא שוחרר).
* JellyBean 4.1.2
* JellyBean 4.2.2 (שוחרר בספטמבר ונובמבר 2013).

==מפרט==
* מסך 10.1 אינץ' ברזולוציה של 800X1280 פיקסלים.
* מעבד TI OMAP 4430.
* כרטיס הרחבה לכרטיס זיכרון.

==ראו גם==
* סמסונג גלקסי טאב

==קישורים חיצוניים==

* 

קטגוריה:מכשירים שהושקו ב-2012
פוטיפר (מערכת טילים)

מערכת פוטיפר פרוסה בשטח
פוטיפר הייתה מערכת שיגור טילים שפיתוחה הושלם בימיה האחרונים של מלחמת יום הכיפורים, במפעל "מבת" של התעשייה האווירית לישראל. יעודה של המערכת היה השמדת מכ"ם סוללות טק"א של האויב על ידי נעילה על הקרינה המשודרת מהמכ"ם. המערכת הייתה הכלאה בין זחל"מים רוסיים שנלקחו שלל, לבין גרסה קרקעית של טיל אוויר-קרקע מסוג "AGM-45 שרייק". טווח הטיל המקסימלי בתצורה זו היה 11 ק"מ. מערכת זו הוכנסה לשימוש במסגרת חיל האוויר הישראלי, ביחידה 155 מיד לאחר מלחמת יום הכיפורים והייתה המערכת הקרקעית הראשונה להשמדת מטרות מכ"ם בצה"ל. אחריה פותחו מערכות הכחלילית והקלשון שגם בהן נעשה שימוש בגרסאות של הטיל AGM-45 שרייק. כל אלה יצאו סופית משירות בשנת 1979, עת הוחלפו באופן מלא על ידי מערכות "קרס".

טילי ה"פוטיפר" מעולם לא שוגרו בירי מבצעי.

== ראו גם ==
* נשק מונחה
* דיכוי הגנה אווירית

== קישורים חיצוניים ==
* .
* [https://www.iaflibrary.org.il/Product.asp?ProdID=833 כחלילית בבקעת הלבנון], בטאון חיל האוויר, אפריל 1994, מס' 96 (197), עמ' 18-21. באתר "[https://www.iaflibrary.org.il הספרייה הדיגיטלית להיסטוריה ומורשת חיל האוויר]".

== הערות שוליים ==

קטגוריה:טילים נגד קרינה
קטגוריה:טילים ישראליים
קטגוריה:חיל האוויר הישראלי: אמצעי לחימה
לאורה טסורו

לאורה טסורו בהופעה, שנת [[2012]]
לאורה טסורו (בהולנדית: Laura Tesoro; נולדה ב-19 באוגוסט 1996) היא זמרת ושחקנית בלגית. ייצגה את בלגיה בתחרות האירוויזיון בשנת 2016 בשירה "What's the Pressure", לאחר שהשתתפה בהפקה הפלמית של התוכנית "The Voice"; בו הגיעה לגמר. 

== ביוגרפיה ==
טסורו נולדה באנטוורפן, בלגיה לאם בלגית ולאב ממוצא איטלקי. בילדותה פתחה בקריירת המשחק במספר תוכניות פלמיות. היא השתתפה בעונה השלישית של "דה וויס פלנדריה" (The Voice van Vlaanderen) שצולמה בשנת 2014, והגיעה לגמר.

לאחר הגמר הוציאה את סינגל הבכורה "Outta Here", שהגיע למקום ה-23 במצעד השירים הפלמיים.

ב-2016 נקבע שטסורו תייצג את בלגיה באירוויזיון בשנת 2016, שנערך בסטוקהולם, שוודיה, שם הגיעה למקום העשירי מתוך 42 מתמודדים. לאחר שזכתה בגמר לאומי, בו השתתפה מתוך חמישה מתמודדים.

ב-2016 דיבבה בגרסה הפלמית של הסרט "מואנה" את דמותה של מואנה, ובסרט "טרולים" את דמותה של פופי, וב-2018 בסרט "ראלף שובר את האינטרנט". 

ב-19 באוקטובר 2019 יצאה לאור אלבומה הראשון "Limits", בו נכללו הסינגלים "Limits" (שיר הנושא של האלבום) ו"Press Pause".

== דיסקוגרפיה ==

=== אלבומי אולפן ===

* 2019: Limits

==קישורים חיצוניים==

קטגוריה:פלמים
קטגוריה:משתתפי אירוויזיון 2016
קטגוריה:נציגי בלגיה באירוויזיון
קטגוריה:זמרות פופ בלגיות
קטגוריה:זמרות בלגיות
קטגוריה:שחקניות קולנוע וטלוויזיה בלגיות
קטגוריה:שחקניות ילדות
קטגוריה:משתתפי The Voice
קטגוריה:אישים ממוצא איטלקי
קטגוריה:ילידות 1996
קטגוריה:בלגים שנולדו ב-1996
הזאבים של גרייס

כריכת הספר רעד
כריכת הספר שהות
כריכת הספר נצח
הזאבים של גרייס (באנגלית: The Wolves of Mercy Falls) הוא שמה של טרילוגיה של ספרים מאת הסופרת האמריקנית מגי סטיווֹטֶר . הספרים פורסמו בין השנים 2009 - 2011, ויצאו במהדורה עברית בהוצאת כנרת ובאיגואנה הוצאה לאור, בתרגומן של גילי בר-הלל (רעד ו-שהות), ושל יעל אכמון (נצח).

==על הסופרת==
מגי סטיווֹטֶר מתגוררת עם משפחתה בווירג'יניה. היא מעידה שהייתה "תולעת ספרים" מילדותה. היא מאיירת חובבת, ומנגנת להנאתה בכמה כלים, ביניהם: נבל קלטי, פסנתר וחמת חלילים. היא מספרת שהרעיון לטרילוגיה "הזאבים של גרייס" נולד בזמן שחלמה חלום על זאבים ביער חורפי, ועל ילדה ששומרת בלבה סוד: 

==על הספרים==
ספרי הטרילוגיה תורגמו ל־32 שפות, והיו לרבי־מכר באירופה ובאמריקה. הספר הראשון בסדרה, "רעד", זכה בפרסים רבים ונבחר לספר השנה על ידי איגוד הספריות האמריקני (ALA).

===רעד===
בעיירה מרסי פולז (באנגלית: Mercy Falls, בתרגום מילולי: "מפלי הרחמים") יש זאבים רבים, אך תושבי העיירה אינם יודעים שרובם הם אנשי-זאב. בחורף הם זאבים, אך כאשר מזג האוויר חם מספיק (בחלק מעונת הקיץ), הם חוזרים לדמותם האנושית.

גרייס היא נערה בת 17, בעיצומו של גיל ההתבגרות. היא מצטיינת בלימודיה, אבל לא מייחסת להם חשיבות רבה. ההורים של גרייס נותנים לה לגדל את עצמה, בעוד הם עסוקים בעיקר בחייהם הפרטיים. לרוב הם מעדיפים לצאת לבלות בלעדיה. כשהייתה בת שמונה, חטפה אותה להקת זאבים מהנדנדה עליה ישבה. מסיבה לא ברורה, גרייס שרדה. אחד הזאבים הציל את חייה, ומאז הוא שומר עליה. כל חורף הוא עומד בקצה היער הקרוב לביתה. הוא מביט בה בעיניו הצהובות, והיא מביטה בו בחזרה. היא לא מודעת לכך שהוא יכול לחזור להיות אדם כשחם בחוץ. אבל בעיירה הקפואה שבה היא מתגוררת אין הרבה ימי קיץ, וההזדמנויות שלו לפגוש בה הולכות ומתמעטות, בעיקר משום שימיו כבן אנוש הולכים ואוזלים.

===שהות===
סם וגרייס מצאו זה את זה, וכעת עליהם להילחם כדי להישאר יחד. אבל סם שוקע בהרהורים על עברו כזאב, וגרייס מתמודדת עם עתיד שהופך להיות פחות ופחות בטוח. לתוך עולמם נכנס קוֹל, זאב חדש שעברו מלא כאב וסכנה. והוא נאבק בשדים הפנימיים שלו, נלהב לקראת חייו החדשים כזאב ומכחיש את קשריו הקודמים כאדם. בשביל גרייס, סם וקול, החיים הם מאבק תמידי בין שני כוחות – זאב ואדם. גם האהבה חושפת שני פנים – נוסכת שלווה וגם מטלטלת, משחררת וגם לוכדת. כשעולמם הולך ומתמוטט סביבם, רק האהבה שעדיין משתהה תוכל להציל אותם.

===נצח===
כשסם פגש את גרייס, הוא היה זאב והיא הייתה נערה. סם נאבק להפוך לנער, ויחד, בכוחה של אהבת אמת, הם גברו על המרחק שהפריד ביניהם. וכך היה אמור סיפורם להסתיים. אבל גרייס לא נועדה להישאר אנושית. כעת היא הזאבה, ועל הזאבים של מרסי פולז מרחפת סכנת מוות - מסע ציד ראוותני שמאיים לשים קץ לחייהם.

==קישורים חיצוניים==
* 

קטגוריה:סדרות ספרים
קטגוריה:ספרי הוצאת כנרת
קוויטאו

קוויטאו (באיסלנדית: Hvítá) הוא נהר בדרום-מערב איסלנד, במחוז ההיסטורי אאורנסיסלה (Árnessýsla). אורכו 185 קילומטרים (יחד עם הנהר יולפוסאו, המהווה את המשכו של קוויטאו, אחרי התמזגותו עם הנהר סוג). קוויטאו מנקז שטח של 1,644 קמ"ר. ספיקתו הממוצעת של הנהר היא 180-100 מ"ק לשנייה בקיץ, 110-50 מ"ק לשנייה בחורף. 

מוצא הנהר הוא בקצה הדרומי של האגם קוויטאורוואטן (Hvítárvatn), בסמוך להר בלאופל (Bláfell) ולקרחון השני בגודלו באיסלנד — לאנגיוקול (Langjökull). המוצא נמצא במערבהּ של רמת איסלנד, שמכסה את רוב פנים הארץ. הנהר זורם ברמה לכיוון דרום, ואחרי 40 קילומטרים נופל אל קניון צר שבדום-מערב הרמה — במפל גולפוס (Gullfoss). ספיקת המים הגבוהה ביותר, שנמדדה אי-פעם במורד המפל, היא 2,000 מ"ק לשנייה.

גם אחרי הירידה במפל, קוויטאו ממשיך לזרום ברמת איסלנד, שם נשפכים בו יובליו — תחילה הגדולים ביותר — טונגופליוט (Tungufljót) וברואראו (Brúará), ואילו בהמשך גם סטורה-לאכסאו (Stóra-Laxá). אחרי שפיכתם של שלושת היובלים הללו אל קוויטאו, כמות המים בו כפולה מאשר כמותם במפל גולפוס שבמעלה זרם הנהר.

לאחר התחזקותו ביובליו, קוויטאו יוצא מרמת איסלנד אל השפלה בשטח המועצה האזורית גרימסנס אוג גראפנינגור (Grímsnes og Grafningur). אחרי שהוא חולף ממזרח להר אינגולפספיאל (Ingólfsfjall), אל קוויטאו נשפך הנהר סוג (Sog). לאחר התמזגותו עם סוג, קוויטאו נקרא יולפוסאו (Ölfusá). בהמשך, בשטח העיירה סלפוס שבמועצה האזורית אאורבורג (Árborg), הנהר פונה מערבה וזורם 25 קילומטרים עד שפיכתו אל האוקיינוס האטלנטי.

קוויטאו נחשב לנהר המסוכן ביותר באיסלנד — בגלל עלייתו על גדותיו באביב ומפליו השוצפים. קטעים מהנהר משמשים לרפטינג.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:איסלנד: נהרות
ביסקוויט לייבניץ

ביסקוויט מצופה בשוקולד מריר
ביסקוויט לייבניץ או עוגיות לייבניץ (בגרמנית: Leibniz-Keks) הוא מותג מזון גרמני המיוצר על ידי חברת באלזן מאז שנת 1891.

המוצר נקרא על שמו של הפילוסוף והמתמטיקאי הגרמני גוטפריד לייבניץ, למרות שהקשר היחיד בין השניים הוא העיר הנובר, שבה ממוקמים מפעלי החברה ושלייבניץ הוא אחד מבניה המפורסמים ביותר.
הביסקוויט הומצא לראשונה על ידי מייסד החברה במטרה לשמש כמזון יבש בעל חיי מדף ארוכים עבור חיילים.
בתקופה שבה החל ייצורו של הביסקוויט מקובל היה לקרוא למוצרי מזון בשמם של בני התקופה המפורסמים, כמו, למשל, השוקולד "מוצרט-קוגל" על שמו של מוצרט, המלחין בן העיר זלצבורג.

==המוצר==
ביסקוויט לייבניץ הוא ביסקוויט חמאה הדומה בצורתו ובטעמו לביסקוויט הפתי בר הצרפתי שנוצר לראשונה מספר שנים לפניו, בשנת 1886. לביסקוויט מגוון רב של גרסאות שונות: בהירות, כהות, ובטעמים שונים, וכן גרסאות המצופות בצדו האחד בשוקולד במגוון טעמים: לבן, חלב, מריר, ועוד.

עיצובו של הביסקוויט עצמו קבוע וייחודי, ולא השתנה מאז יוצר לראשונה. הביסקוויט בצורת מלבן מוקף במסגרת של 52 "שיניים", ועליו מוטבע שם המותג "LEIBNIZ BUTTERKEKS" באותיות רישיות. עיצוב זה הוזכר על ידי העיתון הגרמני "זידדויטשה צייטונג" כ"אנדרטה של עיצוב גרמני", אף על פי שהושפע באופן ניכר מעיצוב הביסקוויט הצרפתי שהומצא מספר שנים לפניו.

בשנת 2024 התנצלה החברה על כך שהעסיקה כ800 עובדי כפיה בזמן השלטון הנאצי.<ref></ref>

==קישורים חיצוניים==

* [http://www.leibniz.de/ אתר הבית] 

==הערות שוליים==

קטגוריה:ממתקים
קטגוריה:עוגיות
קטגוריה:המטבח הגרמני
כפיר כהן

כפיר כהן (נולד ב-14 באוקטובר 1976) הוא קצין צה"ל במילואים בדרגת אלוף-משנה, ששירת בתפקידו האחרון כסגן מפקד אוגדת איו"ש. קודם לכן שימש מפקד חטיבת ירושלים ומפקד בא"פ לכיש. בעל צל"ש אלוף על חלקו במבצע חומת מגן.

==ביוגרפיה==
כהן התגייס לצה"ל בשנת 1994, ושובץ בגדוד דוכיפת. שירת כלוחם בגדוד. לאחר קורס קציני חי"ר חזר לגדוד דוכיפת ומונה למפקד מחלקה. בהמשך שימש כמפקד פלוגת מסלול. לאחר מכן מונה למפקד פלוגת החוד בגדוד, והוביל את הפלוגה בין היתר במהלך מבצע חומת מגן. במהלך קרב ברמאללה נפצע בצווארו ובלסתו מירי. על פועלו בקרב זכה לצל"ש ממפקד פיקוד המרכז. לאחר שלושה שבועות של טיפול ושיקום חזר לפקד על הפלוגה.

בשנת 2009 הועלה לדרגת סא"ל ומונה למפקד גדוד חרוב, ושימש בתפקיד עד שנת 2011. בהמשך מונה למפקד בא"ח כפיר בין השנים 2011–2013. לאחר מכן מונה לקצין אג"ם של אוגדת איו"ש בין השנים 2013–2015. 

בשנת 2015 הועלה לדרגת אל"ם ומונה למפקד חטיבת ירושלים ובמקביל מונה בשנת 2016 למפקד בא"פ לכיש, ושימש בתפקידיו עד שנת 2018. בשנת 2018 מונה לסגן מפקד אוגדת איו"ש.

==קישורים חיצוניים==

*
==הערות שוליים==

קטגוריה:מפקדי חטיבת ירושלים
קטגוריה:מפקדי גדודים בחטיבת כפיר
קטגוריה:מעוטרי צל"ש אלוף
קטגוריה:מפקדי בא"פ לכיש
קטגוריה:אלופי-משנה בצה"ל
קטגוריה:ישראלים שנולדו ב-1976
דיונוני רחף

[[לוליגו שקוף.]]
[[דיונון צלצל חסון.]]
דיונוני רחף (שם מדעי: Teuthida, שם עממי: squids) היא סדרה של רכיכות ימיות ממחלקת הסילוניות - יצורים כמו התמנון והדיונון (מסדרת Sepiida), הנעים במים בעזרת סילון מים הנוצר בגופם ועוזר להם להתקדם במים. יש להם שמונה זרועות המופנות קדימה, כריות יניקה גדולות ומקור ענקי המכיל לעיתים ארס.

דיונונים אלה הצפים במים פתוחים ואף בעומק האוקיינוס, הם הגדולים שבחסרי החוליות, כשהגדול ביותר מביניהם הוא דיונון עצום (Mesonychoteuthis hamiltoni), המצוי באנטארקטיקה וזרועותיו מגיעות לאורך של ואולי גם דיונון ענק שמגיע לאורך קרוב. בעבר היו דיונונים גדולים נוספים כמו ההבורוטאוטתיס מהקרטיקון.

==מיון==
בסדרה 29 משפחות ו-304 מינים בערך:
**משפחת Plesioteuthididae - נכחדה
*תת-סדרה Myopsina
**משפחת Australiteuthidae - בה מין יחיד Australiteuthis aldrichi
**משפחת לוליגיים (Loliginidae) - בה המין לוליגו שקוף
*תת-סדרה Oegopsina
***סוג ומין יחיד Parateuthis tunicata
**משפחה Ancistrocheiridae - בה מין יחיד Ancistrocheirus lesueurii
**משפחה דיונוני ענק (Architeuthidae) - בה סוג אחד - דיונון ענק (Architeuthis)
**משפחה Bathyteuthidae
**משפחה Batoteuthidae - בה מין יחיד Batoteuthis skolops
**משפחה Brachioteuthidae
**משפחה Chiroteuthidae - בה הסוג דיונון ארך-זרועות
**משפחה Chtenopterygidae
**משפחה Cranchiidae - בה המין דיונון עצום
**משפחה Cycloteuthidae
**משפחה Enoploteuthidae
**משפחה Gonatidae
**משפחה דיונונים פוזלים (Histioteuthidae) סוג אחד - דיונון פוזל (Histioteuthis)
**משפחה Joubiniteuthidae - בה מין יחיד Joubiniteuthis portieri
**משפחה Lepidoteuthidae - בה מין יחיד Lepidoteuthis grimaldii
**משפחה Lycoteuthidae
**משפחה מגנאפיניים (Magnapinnidae)
**משפחה Mastigoteuthidae
**משפחה Neoteuthidae
**משפחה Octopoteuthidae - בה דיונון תמנוני דנה
**משפחה Ommastrephidae - בה דיונון הומבולדט
**משפחה Onychoteuthidae - בה דיונון צלצל חסון
**משפחה Pholidoteuthidae
**משפחה Promachoteuthidae
**משפחה Psychroteuthidae - בה מין יחיד Psychroteuthis glacialis
**משפחה Pyroteuthidae
**משפחה Thysanoteuthidae
**משפחה Walvisteuthidae - בה מין יחיד Walvisteuthis virilis

==קישורים חיצוניים==

*
ישנן

יַשְׁנָן המכונה גם ישנונן (שם מדעי: Somniosus) הוא סוג של דמוי כריש גדולים מסדרת הקוצנאים החי בעומק האוקיינוס ומכיל חמישה מינים. הם נפוצים גם בימים ארקטיים ויכולים להגיע לאורך של 7 מטר. הם טורפים ראשיים באזורי חיותם.

==מינים==
*ישנן דרומי (Somniosus antarcticus)
*ישנן הצפרדע (Somniosus longus)
*ישנונן גרינלנדי (Somniosus microcephalus)
*ישנונן פסיפי (Somniosus pacificus)
*יַשְׁנָן חִדְקָנִי (Somniosus rostratus)

==קישורים חיצוניים==

==הערות שוליים==

קטגוריה:בעלי חיים שתוארו ב-1818
קטגוריה:טקסונים שתוארו בידי שארל אלכסנדר לסואר
קטגוריה:ישננים
דייוויד ג'סטיס

דייוויד ג'סטיס (באנגלית: David Justice, נולד ב-14 באפריל 1966), הוא שחקן בייסבול אמריקאי לשעבר בתפקיד שחקן שדה חיצוני, ששיחק בליגת הבייסבול האמריקאית MLB. ב-13 שנותיו כשחקן פעיל הוא שיחק ב-4 קבוצות: אטלנטה ברייבס, קליבלנד אינדיאנס, ניו יורק יאנקיז ואוקלנד אתלטיקס.

== קריירה מקצועית ==
החל לשחק בליגות הגבוהות של בייסבול בארצות הברית במאי 1989, בקבוצת אטלנטה ברייבס שהייתה באותה עת אחרונה בליגה. הוא זכה למקום בקבוצה בזכות עזיבתו של דייל מרפי לקבוצת פילדלפיה פיליז.

בעונה השנייה של 1990 שיחק בעמדה התקפית, והצליח לבצע הום ראן 28 פעמים - דבר שסייע לו לזכות בפרס רוקי השנה של הנשיונל ליג באותה שנה. 

במאי 1996 נגרמה לג'סטיס פריקת כתף במהלך משחק נגד פיטסבורג פיירטס, וכתוצאה לא יכל להמשיך לשחק בעמדת החובט באותה עונה.

בסוף 1996 נמכר לקליבלנד אינדיאנס, שם שיחק בין השנים 1997 - 2000.

ב-28 ביוני 2000 ביצעה ניו יורק יאנקיז עסקת החלפה עם קליבלנד אינדיאנס, במסגרתה קיבלה ניו יורק יאנקיז את דייוויד ג'סטיס בתמורה לג'ייק ווסטברוק, זאק דיי וריקי לדי. ג'סטיס שיחק ביאנקיז עד דצמבר 2001.

ב-7 בדצמבר 2001 עבר לשחק בניו יורק מטס במסגרת החלפה בין שתי הקבוצות. הניו יורק יאנקיז קיבלה בתמורה את רובין ונטורה. כשבוע לאחר מכן הוחלף שוב תמורת מארק גותרי וטיילר ייטס, וכך הגיע לקבוצת אוקלנד אתלטיקס. הוא שיחק באוקלנד עונה אחת אחרונה בטרם פרש מעיסוקו כשחקן בייסבול.

== חיים אישיים ==
דייוויד ג'סטיס נולד בסינסינטי לרוברט ונטי ג'סטיס. בגיל 16 סיים לימודים בקובינגטון לאטין סקול בקנטקי. לאחר מכן למד בתומאס מור קולג' תוך התמחות בצדק פלילי (Criminal Justice).

=== נישואים ===
ב-31 בדצמבר 1992 נישא לשחקנית האלי ברי. לאחר הנישואים הם גרו בעיר סנדי ספרינגס בג'ורג'יה. הם נפרדו ב-22 בפברואר 1996 והתגרשו ב-24 ביוני 1997. הגירושין לא היו חלקים, דבר שהתבטא בכך שהאלי ברי הגישה בקשה לצו הרחקה נגד ג'סטיס. דייוויד נישא בשנית לרבקה וילאלובוס ב-8 בפברואר 2001.

=== ילדים ===
לג'סטיס בן שנולד ב-1999 מארוסתו לשעבר ניקול פוסטר. בנוסף יש לו שני ילדים מרבקה וילאלובוס - בן שנולד ב-2002, ובת שנולדה ב-2004.

== הישגי שיא בקריירה ==
* NL Rookie of the Year (1990)
* Silver Slugger Award (1993, 1997)
* נבחר 3 פעמים למשחק האולסטאר (1993, 1994, 1997)
* זכה פעמיים באליפות הוורלד סירייס (1995, 2000)
* ALCS MVP (2000)
* MVP של הוורלד סירייס (1995, 2000)

==קישורים חיצוניים==

קטגוריה:שחקני בייסבול אמריקאים
קטגוריה:שחקני בייסבול אפרו-אמריקאים
קטגוריה:שחקני השדה החיצון
קטגוריה:שחקני אוקלנד אתלטיקס
קטגוריה:שחקני אטלנטה ברייבס
קטגוריה:שחקני ניו יורק יאנקיז
קטגוריה:שחקני קליבלנד גארדיאנס
קטגוריה:אמריקאים שנולדו ב-1966
ליהודים הייתה אורה ושמחה וששון ויקר

ליהודים הייתה אורה ושמחה וששון ויקר הוא פסוק במגילת אסתר (). הפסוק הולחן בלחנים רבים, ועל שלל לחניו הוא אחד משירי פורים המוכרים. הפסוק נאמר גם בסדר הבדלה למוצאי שבת, כפסוק ברכה.

הפסוק מספר, שלאחר ביטול גזירת המן ושילוח האגרות השניות, יצא מרדכי מבית אחשוורוש בלבוש מלכות, וליהודים היו אורה, שמחה, ששון ויקר.

חז"ל מבארים את הפסוק בדרך מדרש: 
על פי פרשנותו של רש"י, גזירות המן היו גם על המצוות המנויות בחז"ל - לימוד תורה, ברית מילה, חגי ישראל ותפילין.

==לחנים בולטים==
לפסוק לחנים רבים, להלן הבולטים שבהם:
*לחנו של רבי אליעזר זוסיא פורטוגל, האדמו"ר הקודם מסקולען. בשנת תשכ"ט (1969) הופיע השיר באלבומו של דוד ורדיגר ומשם התפרסם. למעשה, השיר לא נקלט בלחנו המקורי, קטע אחד מהלחן המקורי הושמט, וגם בקטע הראשון חלו שינויים מהלחן המקורי.
*לחן נוסף מפורסם הוא לחנה של נורית הירש, אשר מתחיל במילים מהפסוק הקודם, "ומרדכי יצא מלפני המלך בלבוש מלכות ועטרת זהב". הירש הלחינה את השיר בשנת 1970 עבור התוכנית "דו רה מי" בקול ישראל.
*בציבור החרדי מפורסם לחנו של יוסי גרין שבוצע על ידי מרדכי בן-דוד. הניגון מותאם למילים מתוך הבדלה, הממשיכות בבקשה "כן תהיה לנו". ללחן יש פתיח ללא מילים שהולחן על ידי המעבד משה לאופר.
* לחן של משה לאופר בוצע על ידי אברהם פריד בדיסק "אדרבה" שיצא בשנת 1990.
*לחן נוסף מפורסם הוא ניגון חסידי מבית קרלין הכתוב בסולם פריגיש.
*לחן מפורסם בסגנון מארש הוא לחן של בן ציון שנקר מחסידות מודז'יץ. בלחן זה שרים גם את המילים "כן תהיה לנו", שנאמרות בהבדלה לאחר הפסוק ליהודים הייתה אורה.
*לחנו של שלמה קרליבך.

==הערות שוליים==

קטגוריה:מגילת אסתר
קטגוריה:פיוטים ושירים לפורים
אוסקר דה מרקוס

אוסקר דה מרקוס אראנה (בספרדית: Óscar de Marcos Arana; נולד ב-14 באפריל 1989) הוא כדורגלן ספרדי המשחק בעמדת המגן באתלטיק בילבאו. הוא החל את הקריירה שלו באלאבס, אבל המשיך לבלות את רובה באתלטיק בילבאו, רשם למעלה מ-500 הופעות רשמיות וזכה פעמיים בגביע המלך עם המועדון.

==קריירה==
דה מרקוס התחיל את הקריירה שלו בדפורטיבו אלאבס בעמדת החלוץ. ב-21 בדצמבר 2008 ערך את הופעת הבכורה שלו בקבוצה הבוגרת נגד טנריפה. למרות גילו הצעיר שיחק דה מרקוס ב-20 משחקים במדי הקבוצה הבוגרת, אך בסוף העונה ירדה הקבוצה לליגה השלישית.

בחודש יולי חתם באתלטיק בילבאו. הוא ערך את הופעת הבכורה שלו במועדון ב-6 באוגוסט 2009 בניצחון 1–2 נגד יאנג בויז ברן במסגרת מוקדמות הליגה האירופית. את העונה סיים עם 3 שערים ב-29 הופעות בכל המסגרות ועוד הופעה בקבוצת המילואים של המועדון. בעונת הפך לשחקן הרכב פותח במועדון. ב-17 בדצמבר 2011 נפגע דה מרקוס באשכיו דבר אשר דרש טיפול של 25 תפרים. הוא התאושש וחזר להרכב, כולל בגמר הליגה האירופית 2012 שם הפסידה קבוצתו 0–3 לאתלטיקו מדריד.

ב-4 בינואר 2013 האריך את חוזהו עד יוני עם סעיף שחרור של 32 מיליון אירו. דה מרקוס הבקיע בשני המשחקים נגד מנצ'סטר יונייטד במסגרת שמינית גמר הליגה האירופית שבסיומם העפילה בילבאו לרבע הגמר לאחר שניצחה 3–5 בסיכום הכללי. באותה עונה הגיע עם הקבוצה לגמר המפעל בו הפסידה לאתלטיקו מדריד.
דה מרקוס ב-2012
בנובמבר זומן דה מרקוס לראשונה לסגל נבחרת ספרד לקראת משחקי הידידות נגד ו, אך טרם ערך את הופעת הבכורה שלו במדי הלאומיים.

==תארים==
;אתלטיק בילבאו
*הסופר קאפ הספרדי (2): 2015, 2021

==קישורים חיצוניים==

* [https://web.archive.org/web/20180217071610/http://www.athletic-club.eus/prehome.html פרופיל השחקן] באתר אתלטיק בילבאו

קטגוריה:קשרי כדורגל ספרדים
קטגוריה:מגני כדורגל ספרדים
קטגוריה:בלמי כדורגל ספרדים
קטגוריה:כדורגלנים ספרדים
קטגוריה:קשרי כדורגל בסקים
קטגוריה:כדורגלנים בסקים
קטגוריה:מגני כדורגל בסקים
קטגוריה:בלמי כדורגל בסקים
קטגוריה:כדורגלני דפורטיבו אלאבס
קטגוריה:כדורגלני אתלטיק בילבאו
קטגוריה:ספרדים שנולדו ב-1989
ליזי ולסקז

אליזבת' אן (ליזי) ולסקז (באנגלית: Lizzie Velásquez) היא סופרת ומרצה אמריקאית. היא התפרסמה בשל תסמונת נדירה עמה היא מתמודדת, שגורמת למבנה גוף רזה מאוד, ולכשלים גופניים אחרים.

==ביוגרפיה==
ליזי ולסקז נולדה ב-13 במרץ 1989 באוסטין, טקסס. לידתה הייתה כארבעה שבועות לפני הסיום הרגיל של ההריון. משקלה בלידתה היה 1.219 ק"ג, ועד היום מעולם לא עלה משקלה מעל 29 קילוגרמים. בנערותה חוותה בריונות קשה עקב המראה שלה. שיא הבריונות היה כאשר הייתה בתיכון, היא הוכתרה על ידי בריון מרשת האינטרנט כ"האישה המכוערת ביותר בעולם" בסרטון שהפיץ ברשת. לסרטון נוספו אלפי תגובות נאצה, כמו: !Kill it with fire ("שרפו את הדבר הזה!"). ולסקז למדה באוניברסיטת המדינה של טקסס עד 2012, והתמחתה בלימודי תקשורת.

==התסמונת==
ולסקז סובלת מתסמונת נדירה, שבה לוקים עוד שני אנשים בכל העולם. המומחים סבורים שהתסמונת שלה שייכת לקטגוריה הידועה כ-PS (קיצור של Progeroid syndromes), שם קיבוצי לפגמים גנטיים הקשורים לצבירת שומן בגוף. התסמונת לא מאפשרת לה לעלות במשקל ולהשמין, ובנוסף לכך מערכת החיסון שלה חלשה, היא איבדה את ראייתה בעין אחת, והיא לקוית ראיה בעין השנייה. מכיוון שגופהּ לא יכול לאגור שומן, היא חייבת לאכול כשישים ארוחות קטנות וחטיפים ביום, ארוחה אחת בכל עשרים דקות (כולל בלילה), כדי לשרוד.

==פועלה כיום==
ב-16 בינואר 2014 הרצתה ולסקז בועידת TED, שם דיברה על הדרך שבה אנשים מגדירים את עצמם. הרצאתה צברה מעל ל-40 מיליון צפיות ב-YouTube. היא פרסמה שני ספרים, אחד מהם הוא אוטוביוגרפיה (ביחד עם אמהּ, ריטה) בשם: ׁLizzie Beautiful: The Lizzie Velásquez Story (ליזי יפה: סיפורה של ליזי ולסקז), שיצא בהוצאה עצמית בשנת 2010 בבריטניה ובספרד.

כיום (2016) היא מרצה בעולם על בריונות ועל הדרך שעברה, ובנוסף היא פעלה ופועלת להעברת חוק נגד בריונות בבתי הספר האמריקניים. היא פועלת לגיוס כסף כדי להפיק סרט על סיפורה, בשם "הפרויקט של ליזי". עד כה גייסה כ-123 אלף דולר. מטרת הקמפיין לגייס 180 אלף דולר. בהרצאותיה היא מצהירה שלמרות מצבה הרפואי, היא לא הייתה משנה דבר בקורות חייה ובעצמה. היא נוהגת לומר: "החלום שלי הוא להמשיך ולעזור לאחרים." באופן כזה, ולסקז מקדישה את כל זמנה למסע נגד בריונות מכל סוג.

==קישורים חיצוניים==

* , בכנס TEDx AustinWomen
* דפנה לוי, [https://thedaphna.wordpress.com/2016/02/24/%D7%9C%D7%90-%D7%A8%D7%95%D7%A6%D7%94-%D7%9C%D7%A9%D7%99%D7%9D-%D7%A9%D7%A7%D7%99%D7%AA-%D7%A0%D7%99%D7%99%D7%A8-%D7%A2%D7%9C-%D7%94%D7%A8%D7%90%D7%A9-%D7%9E%D7%94-%D7%AA%D7%A2%D7%A9%D7%95-%D7%9C/ "לא רוצה לשים שקית נייר על הראש, מה תעשו לי?"] - ריאיון עם ליזי ולסקז, פורסם ב"לאשה", 24 בפברואר 2016.

קטגוריה:סופרות אמריקאיות
קטגוריה:סופרים אמריקאים
קטגוריה:אלימות
קטגוריה:ארצות הברית: פגיעה בזכויות האדם
קטגוריה:עיוורים אמריקאים
קטגוריה:בוגרי אוניברסיטת המדינה של טקסס
קטגוריה:אמריקאיות שנולדו ב-1989
קטגוריה:אמריקאים שנולדו ב-1989